Bjarni Benediktsson (f. 1908) - Wikipedia, frjálsa alfræðiritið

# Bjarni Benediktsson (f. 1908)

### Úr Wikipediu, frjálsa alfræðiritinu

Bjarni Benediktsson

Bjarni Benediktsson (30. apríl 1908 - 10. júlí 1970) fæddist í Reykjavík, sonur Benedikts Sveinssonar, alþingismanns og bókavarðar, og Guðrúnar Pétursdóttur frá Engey, landsfrægs skörungs. Hann lauk stúdentsprófi frá Menntaskólanum í Reykjavík átján ára að aldri og lagaprófi frá Háskóla Íslands 1930 með hæstu einkunn, sem þá hafði verið gefin. Hann stundaði framhaldsnám í stjórnlagafræði í Berlín 1930-1932 og var skipaður prófessor í lögum í Háskóla Íslands 1932. Bjarni kvæntist Valgerði Tómasdóttur 1935 en missti hana eftir nokkurra mánaða sambúð. Hann kvæntist aftur 1943, Sigríði Björnsdóttur, og eignuðust þau fjögur börn, Björn, Guðrúnu, Valgerði og Önnu.

## [breyta] Borgarfulltrúi

Bjarni skipaði öruggt sæti á lista Sjálfstæðisflokksins í Reykjavík í bæjarstjórnarkosningunum 1934. Við fráfall Péturs Halldórssonar 1940 gerðist Bjarni borgarstjóri og var kosinn á þing 1942.

## [breyta] Þingmaður

Árið 1947 lét Bjarni af borgarstjórastarfinu. Næstu sex árin var hann utanríkisráðherra og átti drjúgan þátt í að marka þá utanríkisstefnu, sem Íslendingar hafa síðan fylgt. Árið 1948 var Bjarni kosinn varaformaður Sjálfstæðisflokksins. Eftir rúmlega níu ára ráðherradóm gerðist Bjarni Benediktsson aðalritstjóri Morgunblaðsins við hlið Valtýs Stefánssonar. Hann var ritstjóri fram í nóvember 1959 er hann varð ráðherra í viðreisnarstjórninni. Undir Bjarni sér hið besta í ritstjórastólum og var tregur til að taka aftur við ráðherradómi. Á landsfundi 1961 var dr. Bjarni kjörinn formaður Sjálfstæðisflokksins og árið 1963 varð hann forsætisráðherra og gegndi þeirri stöðu þangað til hann féll frá ásamt konu sinni og dóttursyni, Benedikt Vilmundarsyni í eldsvoða á Þingvöllum 10. júlí 1970.

Fyrirrennari:
Ólafur Thors

Forsætisráðherra
(14. nóvember 1963 – 10. júlí 1970)

Eftirmaður:
Jóhann Hafstein

Fyrirrennari:
Ólafur Thors

Formaður Sjálfstæðisflokksins
(22. október 1961 – 10. júlí 1970)

Eftirmaður:
Jóhann Hafstein

Fyrirrennari:
Pétur Magnússon

Varaformaður Sjálfstæðisflokksins
(8. nóvember 1948 – 22. október 1961)

Eftirmaður:
Gunnar Thoroddsen

## [breyta] Tengt efni

- Sjálfstæðisflokkurinn
- Íslensk stjórnmál
- Stjórnmál
- Utanríkisráðherrar á Íslandi
- Forsætisráðherrar á Íslandi

## [breyta] Heimild

- Hannes Hólmsteinn Gissurarson. Sjálfstæðisflokkurinn í sextíu ár. Sjálfstæðisflokkurinn, 1989.

Af „http://is.wikipedia.org../../../b/j/a/Bjarni_Benediktsson_%28f._1908%29_63a1.html“

Flokkar: Forsætisráðherrar Íslands | Utanríkisráðherrar Íslands | Forsetar Alþingis | Borgarstjórar Reykjavíkur | Fólk fætt árið 1908 | Fólk dáið árið 1970

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- English
- ‪Norsk (bokmål)‬
- Svenska